wickkiey/tamil-wikipedia-chunked huggingface dataset:
# கோபால்ட்டு மெட்டாசெருமேனேட்டு

## தயாரிப்பு

அதிக வெப்பநிலையில் கோபால்ட்(II,III) ஆக்சைடு (அல்லது கோபால்ட்(II) ஐதராக்சைடு) மற்றும் செருமானியம் டை ஆக்சைடு ஆகியவற்றின் வினையால் இது உருவாகிறது.
# நிலாத் தேட்டம்

நிலாக் கலம் நிலாத் தரை இறங்க ஆயத்தப்படுதல். 1969 நாசா&nbsp; இரிச்சர்டு எஃப். கோர்தான் இளவல் எடுத்த ஒலிப்படம்]]  
**நிலாத் தட்டம்** *(exploration of the Moon)* சோவியத் ஒன்றியம் ஏவிய *உலூனா-2* விண்கலம் நிலாத் தரையின் மேற்பரப்பில் சென்று 1959 செடம்பர் 14 இல் மொத்தியதும் தொடங்கியது. அதற்கு முன்பான நிலா ஆய்வு புவியில் இருந்து மேற்கொண்ட நோக்கீடுகளாகவே இருந்தது. ஒளியியல் தொலைநோக்கியின் புதுமைப்புனனைவு நிலா நோக்கிடுகளின் பாய்ச்சலையே உருவாக்கியது. கலீலியோ கலிலி தான் முதலில் வானியலில் தொலைநோக்கியைப் பயன்படுத்தினார் என பொதுவாகக் கூறப்படுகிறது; அவர் தானே உருவாக்கிய தொலைநோக்கியைப் பயன்படுத்தி நிலாத் தரை மலைகளையும் மொத்தல் குழிகளையும் நோக்கினார். இவையே நிலா சார்ந்த முதல் கருவிவழி நோக்கீடுகளாகும்.  
நாசாவின் அப்பொல்லோ திட்டம் வெற்றிகரமாக மந்தரை நிலாவில் ஆறுமுறை இறங்கவைத்த திட்டமாகும். முதல் முறையாக நிலாவில் அப்பொல்லோ-11 நிலாவில் இரு விண்பயணிகளுடன் இறங்கியது. அவர்கள் புசு ஆல்டிரினும் நீல் ஆர்ம்சுட்டிராங்கும் அவர்கள் நிலாவில் அறிவியல் கருவிகளை இறக்கிவிட்டு நிலாப் பதக்கூறுகளைப் புவிக்கு கொணர்ந்தனர்.  
சீனா 2019 ஆம் ஆண்டின் தொடக்கத்தில் தன் சாங்கே 4 எந்திரன்கை விண்கலத்தின் யுது-2 எந்திரன் தரையூர்தி மெதுவாகத் நிலாத் தரையில் இறக்கியது.
# நிலாத் தேட்டம்

## விண்வெளிப் பறப்புக்கு முன்

சூரியனும் நிலாவும் இரண்டுமே மாபெரும் கோள வடிவப் பாறைகள் எனவும் நிலா சூரிய ஒளியைத் தான் தெறிக்கிறது எனவும் கூறிய பண்டைய கிரேக்க மெய்யியலாளரான அனாக்சகோரசு வானகம் பற்றிய தன் கருத்துகளுக்காகக் கைது செய்யப்பட்டு சிறையில் இடப்பட்டார்.  
ஏன் பேரரசின் சீன மெய்யியலாளர்கள் நிலா ஆற்றல் அளவு *குவி*க்குச் சமமாகும் எனவும் நிலா ஒளி சூரிய ஒளியின் தெறிப்பே எனவும் நம்பினர்.கணிதவியலாளரும் கணிய(சோதிட)வியலாளருமான யிங் பாங் நிலாவின் கோள இயல்பைப் பற்றிக் கணித்துள்ளார்.
# நிலாத் தேட்டம்

## விண்வெளிப் போட்டி

காண்க, விண்வெளிப் போட்டி, நிலாவில் தரையிறக்கம், அப்பல்லோ திட்டம் சோவியத் குழுவுள்ள நிலா நிகழ்ச்சிநிரல்கள்  
பனிப்போர் விளைவாக சோவியத் ஒன்றியத்துக்கும் ஐக்கிய அமெரிக்காவுக்கும் விண்வெளிப் போட்டி நிலாப்போட்டியாக நிலாவைக் களமாகக் கொண்டு முடுக்கப்பட்டது. இது பல அறிவியல் முன்மைகளைத் தோற்றுவித்தது. சோவியத் ஒன்றியம் காணாத உலகை ஒளிப்படம் (நிலாவின் அப்பாற்பக்கப் படம்,1959) எடுத்தது. அமெரிக்கா 1969 இல் நிலாவில் மாந்தரைத் தரையிறங்க வைத்தது. இது 20 ஆம் நூற்றாண்டின் ஒப்பற்ற நிகழ்வாகவும் ஏன், பொதுவாக, மாந்தரின வரலாற்றின் ஒப்பற்ற நிகழ்வாகியது.  
எடுத்த ஒளிப்படம், 1959.]]  
, உலூனா 2 ]]  
இன் அளவுகோல் படிமம்]]  
, சூலை 1964]]  
ஆய்கலம்]]  
, பிப்ரவரி 1966.]]  
was the first spacecraft to achieve a landing on the Moon in February 1966.]]  
'' taken by William Anders of அப்பல்லோ 8 in December 1968]]  
was the first spacecraft to achieve a landing on the Moon in February 1966.]]  
astronaut Harrison Schmitt standing next to a boulder at Taurus-Littrow during the third EVA (extravehicular activity).]]  
first lunar sample return for the USSR in September 1970.]]  
முதன்முதலில் நிலாவில் 1959 ஜனவரி 4 அன்று பறந்து சென்ற செயற்கைப்பொருள் சோவியத் ஒன்றியத்தின் ஆளில்லாத ஆய்கலம் உலூனா 1. சூரியனைச் சுற்றிச் உலூனா 2 ஆய்கலமாகும். இது1959, செப்டம்பர் 14 அன்று 21:02:24 ஒபொநே நேரத்தில் வன் தரையிறக்க முறையில் மொத்தியதுSeptember 14, 1959, at 21:02:24 UTC. நிலாவின் அப்பாற்பக்கம் முதலில் ஒளிப்படம் 1959, அக்தோபர் 7 அன்று உலூனா 3 ஆய்கலத்தால் எடுக்கப்பட்டது. இன்றைய தரத்தில் இல்லையென்றாலும் இது நிலாவின் அப்பாற்பக்கத்தில் நாம் காணும் நிலாப் பக்கத்தில் எரிமலையை உருவாக்கவல்ல பாசால்ட் சமவெளி முற்றிலும் இல்லையெனக் காட்டியது.  
நிலாவில் முதல் அமெரிக்க ஆய்கலம் பயோனீர் 4 1959, மார்ச்சு 4 அன்று பரந்து சென்றது. இது [[உலூனா 1 க்குப் பிறகு குறுகிய கால இடைவிளியில் நிகழ்ந்தது. நிலாவுக்கு ஏவ முணைந்து எட்டு அமெரிக்க ஆய்கலங்களில் இதுதான் முதல் வெற்றியாக வாய்த்தது.  
சோவியத் ஒன்றிய வெற்றிகளைப் புறங்கான, அமெரிக்க குடியரசு தலவர் ஜான் எஃப். கென்னடி * பேராயத்தில் வற்புறுத்திய உடனடித் தேசியத் தேவைகள் குறித்த சிறப்புத் தகவலில்* நிலாவில் தரையிறங்கல் குறித்து அறிவித்தார்.
# நிலாத் தேட்டம்

## எதிர்காலத் திட்டங்கள்

காண்க, நிலாத் திட்டங்களின் பட்டியல்
# சிர்க்கோனைல் அசிட்டேட்டு

**சிர்க்கோனைல் அசிட்டேட்டு** (*Zirconyl acetate*) C<sub>24</sub>H<sub>40</sub>O<sub>32</sub>Zr<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது சிர்கோனைல் குளோரைடை அசிட்டிக் அமிலத்துடன் சேர்த்து சூடுபடுத்துவதன் மூலம் தயாரிக்கப்படுகிறது. வெண்மை நிறத்தில் ஒரு திண்மப் பொருளாக சிர்க்கோனைல் அசிட்டேட்டு காணப்படுகிறது. உலோக-கரிம கட்டமைப்பு வடிவங்களுக்கு முன்னோடியாக இந்த சேர்மம் கவனத்தை ஈர்த்துள்ளது. விரிவாக்கப்பட்ட எக்சுகதிர் உறிஞ்சுதல் நுண்ணிய அமைப்பு, 8.5 நீரேற்றின் கட்டமைப்பை உறுதிப்படுத்துகிறது. கட்டமைப்பின் உள்ளகம் ஆக்சைடு முகமைய்ய Zr<sub>6</sub> எண்கோணத்துடனும் ஐதராக்சைடு ஈந்தணைவிகளுடனும் காணப்படும்.
# மாதர்பக்காடி, மும்பை.

**மாதர்பக்காடி** (*Matharpacady*) என்பது இந்திய நாட்டின் மும்பை மாநிலத்தின் மசாகான் பகுதியில் உள்ள ஒரு "கிராமம்" ஆகும். மும்பை மாநிலத்தின் "பாரம்பரிய புறநகர் பகுதிகளில் ஒன்றாகவும் இக்கிராமம் கருதப்படுகிறது.  
பாயல் கபாடியா, மும்பையில் மாதர்பக்காடியில் சில "பழமையான மற்றும் விசித்திரமான" வீடுகள் இருப்பதாக எழுதுகிறார். மாதர்பக்காடி மராத்திய மொழி பேசும், ரோமன் கத்தோலிக்க இனக்குழுவைச் சேர்ந்த கிழக்கு இந்தியர்களால் நிரம்பியுள்ளது.
# சர்தார் குலாம் அப்பாசு

**சர்தார் குலாம் அப்பாசு** (*Sardar Ghulam Abbas*) பாக்கித்தான் நாட்டு அரசியல்வாதி ஆவார். 1985 ஆம் ஆண்டு முதல் 1988 ஆம் ஆண்டு வரை இவர் பஞ்சாபின் மாகாண சட்டமன்ற உறுப்பினராக இருந்தார், பின்னர் மீண்டும் 1993 ஆம் ஆண்டு முதல் 1996 ஆம் ஆண்டு வரை இப்பதவியில் இருந்தார்.
# சர்தார் குலாம் அப்பாசு

## அரசியல் வாழ்க்கை

1985 ஆம் ஆண்டு பாக்கித்தான் பொதுத் தேர்தலில் பிபி-12 - சீலம் தொகுதியில் இருந்து பஞ்சாப் மாகாண சட்டசபைக்கு தேர்ந்தெடுக்கப்பட்டார்.  
1993 ஆம் ஆண்டு நடைபெற்ற பாக்கித்தான் பொதுத் தேர்தலில் பிபி-18 - சக்வால் தொகுதியில் இருந்து பாக்கித்தான் மக்கள் கட்சியின் வேட்பாளராக பஞ்சாப் மாகாண சட்டசபைக்கு மீண்டும் தேர்ந்தெடுக்கப்பட்டார்.  
2011 ஆம் ஆண்டு நவம்பர் மாதத்தில் இவர் பாக்கித்தான் தெக்ரீக்-இ-இன்சாஃப் கட்சியில் சேர்ந்தார், ஆனால் பின்னர் 2012 ஆம் ஆண்டில் இவர் இம்ரான் கானுடன் ஏற்பட்ட கருத்து வேறுபாடுகள் காரணமாக இக்கட்சியை விட்டு வெளியேறினார்.  
2016 ஆம் ஆண்டில், இவர் பாக்கித்தான் முசுலீம் லீக் (நவாசு) கட்சியில் சேர்ந்தார், ஆனால் தேர்தலுக்கு முன்பு பாக்கித்தான் தெக்ரீக்-இ-இன்சாஃப் கட்சியில் சேர 2018 ஆம் ஆண்டில் விலகினார்.  
2018 ஆம் ஆண்டில் இவர் மீண்டும் பாக்கித்தான் தெக்ரீக்-இ-இன்சாஃப் கட்சியில் இணைந்தார்.
# கோலா பெசுட்

**கோலா பெசுட்**; (ஆங்கிலம்: *Kuala Besut*; மலாய்: *Kuala Besut*) என்பது மலேசியா, திராங்கானு மாநிலத்தில், பெசுட் மாவட்டத்தில் (*Besut District*) உள்ள நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 107 கி.மீ. தொலைவில் உள்ளது. இந்த அமைதியான நகரம் தென்சீனக் கடல் கரையோரத்தில், தீபகற்ப மலேசியாவின் வடகிழக்கில் அமைந்துள்ளது.  
கோலா பெசுட் துறைமுகப் பட்டினம், மலேசியாவின் மிக அழகான தீவுகளில் ஒன்றான பெர்கெந்தியான் தீவுகளின் (*Perhentian Islands*) நுழைவாயில் (*Departure Point*) என்று அழைக்கப்படுகிறது. பெர்கெந்தியான் தீவுகளுக்குச் செல்ல, வணிக ரீதியில் பல படகுத் துறைகள் கோலா பெசுட் துறைமுகப் பட்டினத்தில் இயங்குகின்றன. [பெர்கெந்தியான் தீவு]]களைப் பற்றிய நினைவுப் பொருட்களை விற்கும் சிறிய கடைகளும் கோலா பெசுட் நகரத்தின் முழுமைக்கும் உள்ளன.
# கோலா பெசுட்

## பொது

1942 டிசம்பர் 10-ஆம் தேதி, மலாயாவை சப்பானியர்கள் தென்சீனக் கடல் வழியாக ஆக்கிரமிப்பு செய்த போது முதலில் கோத்தா பாருவில் தான் தரை இறங்கினார்கள். அடுத்தக் கட்டமாக திராங்கானுவின் தலைநகரான கோலா திராங்கானுவிற்குச் செல்வது அவர்களின் திட்டம்.  
இருப்பினும் அதற்கு முன்னர் கோலா பெசுட் நகரத்தைக் கைப்பற்றினார்கள். ஏன் என்றால் கோலா பெசுட் நகரத்திற்கு அருகில்தான் கோங் கெடாக் இராணுவ வானூர்தி நிலையம் (*Gong Kedak RMAF - Royal Malaysian Air Force*) உள்ளது. ஆகவே வானூர்தி நிலையத்தைக் கைப்பற்றுவதற்கு முன்னர் கோலா பெசுட் நகரத்தைக் கைப்பற்ற வேண்டிய கட்டாயம் ஏற்பட்டது.  
கோங் கெடாக் இராணுவ வானூர்தி நிலையத்தை கைப்பற்றிய பின்னர் தான் கோலா திராங்கானுவின் மீது படை எடுத்தார்கள்.
# கோலா பெசுட்

## காலநிலை

மாராங் ஒரு வெப்பமண்டல மழைக்காடு காலநிலையையும்; ஆண்டு முழுவதும் கனமான மழை பொய்வையும் கொண்டுள்ளது.
# நிலாத் தண்ணீர்

விண்கலத்தில் உள்ள நாசாவின் நிலாக் கனிமவியல் வரைவி எடுத்த, படிமங்கள்]]  
**நிலாத் தண்ணீர்** *(Lunar water)* என்பது நிலாவில் உள்ள தண்ணீர் ஆகும். சூரிய ஒளிபடும் நிலா மேற்பரப்பில் விரவிய நீர் மூலக்கூறுகள் நிலவுவதாக நாசாவின் சோஃபியா நோக்கீட்டகம் 2020 இல் கண்டுபிடித்துள்ளது..படிப்படியாக, இந்த நீரின் ஆவி ஒளியாற் சிதைந்து, விண்வெளியில் நீரகத்தையும்(ஐதரசன்) உயிரகத்தையும்(ஆக்சிசன்) விடுவிக்கிறது. அறிவியலாளர்கள் நிலா முனைகளில் நிலையாக நிழலில் உள்ள தண்ணிய மொத்தல்குழிகளில் பனி வடிவில் நீர் உள்ளதைக் கண்டுபிடித்துள்ளனர். நீர் மூலக்கூறுகள் நிலா வளிமண்டலத்தில் மிக அருகலாகவே காணப்படுகின்றன.  
இருநீரக ஆக்சைடு எனும் நீரும்(H<sub>2</sub>O)]], ஐதராக்சில் குழு(-OH) சார்ந்த வேதிமங்களும், நிலாக் கனிமங்களில் ஐதரேட்டுகளாகவும் ஐதராக்சைடுகளாகவும் வேதியியலாகப் பிணைந்து உள்ளனவே தவிர, கட்டற்ற தண்ணீராகக் கிடைப்பதில்லை. இதுவும் நிலா மேற்பரப்பைப் பொறுத்தவரை, சான்றுகளின் அடிப்படையில், மிகவும் தாழ்செறிவிலேயே நிலவுகிறது. உண்மையில், மேற்பரப்புப் பொருள் தன் புறப்பரப்பில் உறிஞ்சிய நீர் 1000 இல் 10 பங்கு அளவிலான சுவடுகளாகவே நிலவுகிறது என மதிப்பிடப்பட்டுள்ளது.
# இண்டோமிர்மா

**இண்டோமிர்மா** (*Indomyrma*) என்பது மிர்மிசினே என்ற துணைக்குடும்பத்தில் உள்ள எறும்புகளின் ஆசியப் பேரினமாகும். இந்த பேரினத்தில் இரண்டு சிற்றினங்கள் உள்ளன: இந்தியாவிலிருந்து அறியப்படும் *இண்டோமிர்மா தாசுபிக்சு* மற்றும் வியட்நாமில் இருந்து அறியப்படும் *இண்டோமிர்மா பெல்லேயே* வகை இனங்கள்.
- *இண்டோமைர்மா டேசிபிக்சு* <small>பிரவுன், 1986</small>
# கோலா டுங்குன்

**கோலா டுங்குன்**; (ஆங்கிலம்: *Kuala Dungun*; மலாய்: *Kuala Dungun*) என்பது மலேசியா, திராங்கானு மாநிலத்தில், டுங்குன் மாவட்டத்தில் (*Dungun District*) உள்ள நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து 72 கி.மீ.; கோலா பெசுட் (*Kuala Besut*) நகரில் இருந்து 200 கி.மீ. தெற்கில் உள்ளது.  
இந்த நகரம் தஞ்சோங் ஜாரா நகரத்திற்கும் பாக்கா நகரத்திற்கும் நடுவே உள்ளது. அத்துடன் தென் சீனக் கடலில் பாயும் டுங்குன் ஆற்றின் முகப்பில் அமைந்துள்ளது. இந்த நகரத்தின் வடக்கில் செரங்காவ்; கிழக்கில் பாசிர் ராஜா; தெற்கில் உலு பாக்கா மற்றும் மேற்கில் பாக்கா ஆகிய முக்கிம்கள் எல்லைகளாக உள்ளன .
# கோலா டுங்குன்

## பொது

1940-ஆம் ஆண்டுகளில் கோலா டுங்குன் ஓர் இரும்புச் சுரங்க நகரமாக இருந்தது. மேற்கில் அமைந்துள்ள புக்கிட் பீசி (*Bukit Besi*) என்ற சிறிய நகரத்தில் இரும்புத் தாது எடுக்கப்பட்டது. அந்தக் கட்டத்தில் கோலா டுங்குன் துறைமுகமாகச் செயல்பட்டது. அங்கு இருந்து இரும்புத் தாது கப்பல்களுக்கு மாற்றப்பட்டது.  
சுரங்கத் தொழிலுக்கு பெயர் பெற்ற கோலா டுங்குன் மற்றும் புக்கிட் பீசி நகரங்கள், தொடருந்து பாதையால் இணைக்கப்பட்டு இருந்தன. அந்தத் தொடருந்து பாதை உள்நாட்டு கிராம மக்களுக்கும், வணிக செயல்பாடுகளுக்கும் பொது போக்குவரத்துச் சேவையை வழங்கி வந்தது.
# கோலா டுங்குன்

## பொது

### மக்கள் தொகை

2020-ஆம் ஆண்டு நிலவரப்படி, கோலா டுங்குன் மக்கள் தொகை ஏறக்குறைய 10,000 என மதிப்பிடப்பட்டு உள்ளது. பெரும்பான்மையான மக்கள் மலாய்க்காரர்கள்; சிறுபான்மையினர் சீனர்கள் மற்றும் இந்தியர்கள்.
# கோலா டுங்குன்

## பொது

### கோலா டுங்குன் இரவுச் சந்தை

கோலா டுங்குன் நகரம் இப்போது திராங்கானு மாநிலத்தில் மற்றொரு கடற்கரை நகரமாக விளங்குகிறது. ஒவ்வொரு வியாழன் தோறும் வாராந்திர இரவுச் சந்தை (*Weekly Night Market*) வணிகத்திற்காகத் திறக்கும் போது மட்டும் டுங்குன் நகரம் உயிர்பெறுகிறது.  
கோலா டுங்குன் இரவுச் சந்தை திராங்கானுவில் மிகப்பெரிய இரவு சந்தையாக அறியப்படுகிறது. வெளிநாடுகளில் இருந்து இறக்குமதி செய்யப்பட்ட ஆடைகள் இரவுச் சந்தையில் விற்கப்படுகின்றன. கிராமப் புறங்களைச் சேர்ந்தவர்கள் விலைகுறைந்த பொருட்களை வாங்குவதற்கு கோலா டுங்குன் நகரத்திற்கு வருகிறார்கள்.  
கோலா டுங்குன் மக்கள்தொகையில் பெரும் பகுதியினர் டுங்குன் நகருக்கு அருகில் உள்ள கெர்த்தே (*Kerteh*) நகரத்தின் பெட்ரோலியத் தொழில்களில் ஈடுபட்டுள்ளனர்.
# கோலா டுங்குன்

## பொது

### கிராமங்கள்

கோலா டுங்குன் நகர்ப் பகுதியில் உள்ள கிராமங்கள் (முக்கிம்கள்):  
- கம்போங் பாரு கோலா டுங்குன் (*Kampung Baru Kuala Dungun*)
- கம்போங் தஞ்சோங் சாத்தி (*Kampung Tanjung Jati*)
- கம்போங் சாபி (*Kampung Jabi*)
- கம்போங் சூரா தெங்கா (*Kampung Sura Tengah*)
- கம்போங் பெங்காலான் அஜால் (*Kampung Pengkalan Ajal*)
# குந்தாப்புரா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1952 | ஒய். மஞ்சய்யா செட்டி | இந்திய தேசிய காங்கிரஸ் |
| 1957 | வி. ஸ்ரீநிவாச செட்டி | பிரஜா சோசலிச கட்சி |
| 1962 | எஸ். எஸ். கொல்கேபைல் | இந்திய தேசிய காங்கிரஸ் |
| 1967 | வின்னிபிரட் எப். பெர்னான்டஸ் | பிரஜா சோசலிச கட்சி |
| 1972 | இந்திய தேசிய காங்கிரஸ் |  |
| 1978 | காப்பு சஞ்சீவ செட்டி | இந்திரா காங்கிரஸ் |
| 1983 | கே. பிரதாப்சந்திர செட்டி | இந்திய தேசிய காங்கிரஸ் |
| 1985 |  |  |
| 1989 |  |  |
| 1994 |  |  |
| 1999 | ஹாலாடி ஸ்ரீநிவாச செட்டி
**குறிப்பு** |  |
# சிர்க்கோனியம்(IV) அசிட்டேட்டு

**சிர்க்கோனியம்(IV) அசிட்டேட்டு** (*Zirconium(IV) acetate*) Zr(CH<sub>3</sub>COO)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியத்தின் அசிட்டேட்டு உப்பாகக் கருதப்படும் இச்சேர்மத்தின் மூலக்கூற்று வாய்ப்பாட்டை Zr(OAc)<sub>4</sub> என்றும் எழுதலாம். சிர்க்கோனியம்(IV) அசிட்டேட்டு நீரிய கரைசல் வடிவில் வர்த்தக ரீதியாகக் கிடைக்கிறது.
# சிர்க்கோனியம்(IV) அசிட்டேட்டு

## தயாரிப்பு

சிர்கோனியம் டெட்ராகுளோரைடுடன் அசிட்டிக் அமிலத்தைச் சேர்த்து சூடுபடுத்தி இதனுடன் கார்பன் டெட்ராகுளோரைடு சேர்த்து வினைபுரியச் செய்தால் சிர்க்கோனியம்(IV) அசிடேட்டு உருவாகிறது.
# சிர்க்கோனியம்(IV) அசிட்டேட்டு

## வேதிப் பண்புகள்

புளோரோசல்போனிக் அமிலத்துடன் சிர்க்கோனியம்(IV) அசிட்டேட்டு வினைபுரிந்தால் Zr(CH<sub>3</sub>COO)<sub>n</sub>(SO<sub>3</sub>F)<sub>4−n</sub> சேர்மம் கிடைக்கிறது.(n=2,3).
# தாராப்பூர், மகாராட்டிரா

**தாராப்பூர்** (*Tarapur*) என்பது இந்திய மாநிலமான மகாராட்டிராவில் பால்கர் மாவட்டத்தில் உள்ள மக்கள் தொகை கணக்கெடுப்பு நகரமாகும் (முன்னர் பால்கர் தாலுகாவாக இருந்தது மற்றும் சமீபத்தில் மாவட்டமாக அறிவிக்கப்பட்டது). இவ்வூர் விராருக்கு வடமேற்கில் சுமார் 45 கிலோமீட்டரில் அமைந்துள்ள ஒரு தொழில்துறை நகரம் ஆகும்.  
தாராப்பூருக்கு அருகில் உள்ள ரயில் நிலையமான மும்பை புறநகர்ப் பிரிவின் ரயில் பாதை (மும்பை புறநகர் இரயில்வே) போயசரிலிருந்து இந்த ரயில்பாதை வழியாக அடையலாம். மேலும் தேசிய நெடுஞ்சாலை எண் 8 வழியாக 20 கிலோமீட்டர் தூரத்தில் இவ்வூர் உள்ளது.
# தாராப்பூர், மகாராட்டிரா

## நிலவியல்

தாராப்பூர் 19.86°N 72.68°E அமைந்துள்ளது. சராசரியாக 10 மீட்டர்கள் (33 அடி) உயரத்தில் இவ்வூர் உள்ளது.
# தாராப்பூர், மகாராட்டிரா

## பொருளாதாரம்

### அணு மின் நிலையங்கள்

தாராப்பூர் அணுமின் நிலையத்தில் இரண்டு கொதிக்கும் நீர் உலைகள் உள்ளன. ஒவ்வொன்றும் 200 மெகாவாட் (160 மெகாவாட் என மதிப்பிடப்பட்டது) திறன் கொண்டது. ஆசியாவிலேயே முதல் கொதிக்கும் நீர் உலை ஆகும். மேலும் 540 மெகாவாட் திறன் கொண்ட இரண்டு அழுத்தப்பட்ட கன நீர் உலைகள் கொண்ட சமீபத்திய அலகுகள் உள்ளன . இந்த அழுத்தப்பட்ட கன நீர் உலை அடிப்படையிலான மின் நிலையம் நாட்டின் மிகப்பெரிய அணு உலை மட்டுமல்ல, இந்தியாவின் மிகப்பெரிய மின் அலகும் ஆகும். இந்திய அணுசக்தி கழகத்தால், அசல் மதிப்பீட்டை விட மிகக் குறைவான செலவில், ஏழு மாதங்களுக்கு முன்னதாகவே இது இயக்கப்பட்டது.  
தாராப்பூர் அணுமின் நிலையம் (320 மெகாவாட்) அமெரிக்க நிறுவனங்களான பெக்டெல் மற்றும் செனரல் எலக்ட்ரிக் மூலம் அக்கர்பட்டி கிராமத்திற்கு அருகில் கட்டப்பட்டது. புதிய உலைகள் (1080 மெகாவாட்) லார்சன் & டூப்ரோ மற்றும் கேமன் இந்தியா நிறுவனத்தால் கட்டப்பட்டது. இந்த இரண்டு மின் நிலையங்களும் இந்திய அணுசக்தி கழகத்தால் இயக்கப்படுகின்றன. மின் உற்பத்தி நிலையத்தை இயக்கும் பணியாளர்கள் தாராப்பூர் அணுமின் நிலையம் டவுன்சிப் என்ற குடியிருப்பு வளாகத்தில் வசிக்கின்றனர். இந்த குடியிருப்பு வளாகம் அருகிலுள்ள ரயில் நிலையமான போயசரிலிருந்து பதினைந்து நிமிட பயணத்தில் உள்ளது. இந்தியா மற்றும் அமெரிக்க ஊழியர்கள் இருவரையும் தங்க வைப்பதற்காக பெக்டெல் நிறுவனத்தால் குடியிருப்பு வளாகம் கட்டப்பட்டது. அமெரிக்கப் பொறியாளர்கள் மற்றும் தொழில்நுட்ப வல்லுனர்களின் இல்லமாக இருந்ததால், குடியிருப்பு வளாகம் மிகவும் அமெரிக்க சிறிய நகரத் தோற்றத்தைக் கொண்டிருந்தது. நேர்த்தியான நடைபாதைகள், விசாலமான வீடுகள், டென்னிசு மைதானங்கள், உடற்பயிற்சி கூடங்கள் மற்றும் நீச்சல் குளம், ஒரு ஆணையர் அலுவலகம் போன்றவை உள்ளன. அசல் அமெரிக்க குடியிருப்பாளர்கள் நீண்ட காலமாகிவிட்டாலும், காலனி தொடர்ந்து செழித்து வருகிறது.
# தாராப்பூர், மகாராட்டிரா

## பொருளாதாரம்

### தொழிற்பேட்டை

தாராப்பூரில் மகாராட்டிரா தொழில் வளர்ச்சிக் கழகம், தாராப்பூர் தொழிற்பேட்டை மற்றும் கூடுதல் தாராப்பூர் தொழிற்பேட்டை ஆகிய இரண்டு பெரிய தொழிற்பேட்டைகளும் உள்ளன. இதில் மொத்த மருந்து உற்பத்தி அலகுகள், சிறப்பு இரசாயன உற்பத்தி அலகுகளான சின்டால் கல்வி மற்றும் மருத்துவ அறக்கட்டளை இரும்பு நிறுவனம், ஆர்த்தி தொழிற்சாலைகள் மற்றும் சில ஜவுளி ஆலைகள் உள்ளன.
# தாராப்பூர், மகாராட்டிரா

## பொருளாதாரம்

### தொழிற்பேட்டை

#### எரிவாயு மூலம் இயங்கும் மின் நிலையம்

மகாராட்டிரா தொழில் வளர்ச்சிக் கழகம் தாராப்பூர் தொழில்துறை பகுதியில் கேப்டிவ் பயன்பாட்டிற்காக எரிவாயு மூலம் இயங்கும் மின்நிலையத்தினை முன்மொழிந்துள்ளது. 2003 ஆம் ஆண்டின் மின்சாரச் சட்டத்தில் முன்மொழியப்பட்ட குழு கேப்டிவ் மின் ஆலை என்ற கருத்தை ஆராய மகாராட்டிரா தொழில் வளர்ச்சிக் கழகம் முடிவு செய்துள்ளது. பின்னர், மகாராட்டிரா தொழில் வளர்ச்சிக் கழகம் ஆனது குழு கேப்டிவ் மின் உற்பத்தி நிலையம் சான்றளிக்கப்பட்ட பங்குதாரர்களின் கருத்தை ஆய்வு செய்ய பிரைசுவாட்டர்கவுசு கூப்பர்களை ஆலோசகராக நியமித்தது.
# தாராப்பூர், மகாராட்டிரா

## பொருளாதாரம்

### தொழிற்பேட்டை

#### சுற்றுச்சூழல்

மகாராட்டிராவில் முதல் "பொதுக் கழிவுநீர் சுத்திகரிப்பு நிலையம்" தாராப்பூரில் நிறுவப்பட்டது. தாராபுரம் தொழில் உற்பத்தியாளர்கள் சங்கம் மரக்கன்றுகள் நடும் பொறுப்பு வழங்கப்பட்டது. மத்திய மாசுக்கட்டுப்பாட்டு வாரியத்தின் கூற்றுப்படி, தாராப்பூர், மிகவும் மாசுபட்ட தொழில்துறை கிளச்டராக உருவெடுத்துள்ளது.
# தாராப்பூர், மகாராட்டிரா

## பொருளாதாரம்

### தொழிற்பேட்டை

#### மக்கள்தொகையியல்

2001 ஆம் ஆண்டு இந்திய மக்கள் தொகை கணக்கெடுப்பின்படி, தாராப்பூரில் 7012 மக்கள் வசிக்கின்றனர். மக்கள் தொகையில் ஆண்கள் 50% மற்றும் பெண்கள் 50%. தேசிய சராசரியான 72% ஐ விட மிக அதிகம். தாராப்பூரில், 11% மக்கள் 6 வயதுக்குட்பட்டவர்கள் ஆவர்.  
சிறுபான்மை மொழிகளில், குசராத்தி 15.68% மக்களாலும், இந்தி 26.78% மக்களாலும் பேசப்படுகிறது.
# தாராப்பூர், மகாராட்டிரா

## ஈர்ப்புகள்

தாராப்பூரிலிருந்து மேற்கே நான்கு கிலோமீட்டர் தொலைவில் இரண்டு கடற்கரைகள் அமைந்துள்ளன. நன்கு அறியப்பட்ட தாராப்பூர் கடற்கரை ஒரு பாழடைந்த கோட்டையுடன் உள்ளது, 1862 ஆம் ஆண்டில் பாழடைந்த நிலையில் இருந்தது. வடக்கு சுவரின் ஒரு பகுதி இடிந்து விழுந்தது. தாராப்பூர் கோட்டை, கிணறுகள் மற்றும் தோட்டங்களுடன், பேச்வாவால் விகாசி மெகர்சிக்கு நூறு ஆண்டுகளாக இனாம் (ரியல் எச்டேட் மானியம்) வழங்கப்பட்டது. இன்னும் அவரது வாரிசுகளால் பராமரிக்கப்பட்டு, தற்போது சோர்சு குடும்பத்தின் காவலில் உள்ளது. கோட்டைக்கு வடக்கே ஒன்றரை கிலோமீட்டர் தொலைவில் உள்ள சிஞ்சானி கடற்கரை மற்றொரு அழகான இடம் ஆகும்.
# தாராப்பூர், மகாராட்டிரா

## அருகிலுள்ள நகரங்கள்

- போயிசர்
- சிஞ்சானி
- வாங்கோன்
- உம்ரோலி
- பால்கர்
- தகானு சாலை
# நகெல் மெர்சூக் கொலை

**நாகெல் மெர்சூக்** ( **Naël** என்றும் பலுக்கப்படுகிறது), என்னும் 17 வயதான மக்ரிபு அல்சீரிய வம்சாவளியைச் சேர்ந்த பிரெஞ்சு இளைஞன் 27 சூன் 2023 அன்று பிரெஞ்சு காவல் அதிகாரியால் சுட்டுக் கொல்லப்பட்டார். பாரீசின் புறநகர்ப் பகுதியான நான்டெர்ரேயில் போக்குவரது சமிக்ஞையில் நிற்காமல் சென்ற அந்த இளைஞன் ஒரு காவல் அதிகாரியால் சுட்டுக் கொல்லபட்டார். "அதிகாரத்தில் உள்ள ஒருவரால் செய்யபட்ட தன்னியல்பான கொலை" என்ற ஐயத்தின் பேரில், மெர்சூக்கை சுட்டுக் கொன்ற காவல்துறை அதிகாரி கைது செய்யயபட்டார். இந்த நிகழ்வு குறித்து காவல் துறையின் அறிக்கை வெளியிட்டது. கால்துறையின் அறிக்கையின் தகவல்களும், அதன்பின்னர் இயங்கலையில் வெளியிடப்பட்ட காணொளியும் முரண்பட்டது. இது பரவலான எதிர்ப்புகள் மற்றும் கலவரங்களுக்கு வழிவகுத்தது. நகரமண்டபங்கள், பள்ளிகள், காவல் நிலையங்கள் போன்ற அரசு சொத்துகள் மற்றும் பிற கட்டடங்கள் தாக்கப்பட்டன. 1,000 க்கும் மேற்பட்ட வாகனங்கள் எரிக்கப்பட்டன. இந்நிகழ்வில் 1,000 க்கும் மேற்பட்டோர் கைது செய்யப்பட்டனர்.  
இந்தக் கொலையானது பிரெஞ்சு சட்ட அமலாக்கம் மற்றும் வன்முறை தொடர்பான பரந்த பொது விவாதத்தை உண்டாக்கியது. இது "மன்னிக்க முடியாதது" என்று ஜனாதிபதி இம்மானுவேல் மக்ரோனால் கண்டனம் செய்யப்பட்டது.
# நகெல் மெர்சூக் கொலை

## பின்னணி

இந்தக் கொலைக்கு முந்தைய ஆண்டுகளில் பிரான்சு காவல் துறையின் வன்முறைகள் அதிகரித்தன. 2017 ஆம் ஆண்டில், போக்குவரத்து சம்க்ஞையில் இருந்து தப்பிச் செல்லும் வாகனத்தை ஓட்டும் ஓட்டுநர், பயணிகளுக்கோ அல்லது வழிப்போக்கர்களுக்கோ ஆபத்தை உருவாக்கினால், ஓட்டுநரை காவல்துறையினர் சுட அனுமதிக்கும் சட்டம் இயற்றப்பட்டது. 2023 ஆம் ஆண்டு பிரான்சில் காவலர்கள் சொல்லி நிறுத்தாமல் சென்றதால் நடத்தப்பட்ட துப்பாக்கி சூட்டில் ஏற்பட்ட மூன்றாவது மரணம் இதுவாகும். 2020 இல், மூன்று இறப்புகள் நிகழ்ந்தன, அதைத் தொடர்ந்து 2021 இல் இரண்டு இறப்புகளும், 2022 இல் 13 இறப்புகளும் ஏறபட்டன. துப்பாக்கிச் சூட்டில் பாதிக்கப்பட்டவர்கள் பெரும்பாலும் கறுப்பின அல்லது மக்ரிபு வம்சாவளியைச் சேர்ந்தவர்களாவர். இதுவே பிரெஞ்சு காவல்துறையின் மீது இனவெறி குற்றச்சாட்டுகள் எழ காரணமாயிற்று. மே 2023 இல், மனித உரிமைகளுக்கான ஐக்கிய நாடுகள் மன்றம் பிரான்சு நாட்டின் காவல்துறையை விமர்சித்தது. பிரெஞ்சு அரசாங்கம் காவல் துறையின் வன்முறை நடவடிக்கைகளை குறைத்து மதிப்பிட்டுள்ளது. சில சமயங்களில் அந்தச் சொல்லைப் பயன்படுத்துவதைத் தவிர்க்கிறது. அதே நேரத்தில் 2017 சட்டத்தை ரத்து செய்வதை அல்லது திருத்துவதை காவல் துறையினரின் தொழிற்சங்கங்கள் எதிர்கின்றன. 2022 இல், மேற்கூறிய துப்பாக்கிச் சூடு நிகழ்வுகள் தொடர்பாக தோராயமாக ஐந்து அதிகாரிகள் குற்றம் சாட்டப்பட்டனர்.  
19 சூலை 2016 அன்று, பிரான்சில் 24 வயது கறுப்பினத்தவரான ஆடமா ட்ரேரே, காவல் துறையினரால் கைது செய்யப்பட்ட நிலையில் காவலில் இருந்தபோது இறந்தார். இந்த நிகழ்வானது பொதுமக்களின் பரவலான கூக்குரலையும் எதிர்ப்புகளையும் உருவாக்கியது. 2020 மே மாதத்தல் சம்பந்தப்பட்ட அதிகாரிகள் எந்த தவறும் செய்யவில்லை என்று தீர்ப்பளிக்கப்பட்டது. 2023 சூன் 14 அன்று, அல்ஹவுசைன் கமாரா என்ற 19 வயது இளைஞன் அங்கூலேமில் சாலையில் நடத்தப்பட்ட சோதனையின் போது கொல்லப்பட்டார்.
# நகெல் மெர்சூக் கொலை

## நாகெல் மெர்சூக்

நாகேல் மொர்சூக் என்பவர் 17 வயதான பிரெஞ்சு-அல்ஜீரிய விடலைக் பருவ இளைஞராவார். இவர் பிரான்சின் புறநகரான சுரேஸ்னசில் உள்ள லைசி லூயிஸ்-பிளேரியட்டில் சேர்க்கப்பட்டார். அங்கு அவர் ஆறு மாதங்கள் வகுப்புகளுக்குச் சென்றார், பின்னர் பள்ளிக்குச் செல்லாமல் நின்றுவிட்டார். பின்னர் மெர்சூக் நான்டெர்ரேயில் பீட்சா வநியோகிப்பாளராக (டெலிவரி பாய்) பணிபுரிந்தார். மெர்சூக்கை அறிந்த ஒரு துணை மருத்துவரின் கூற்றுப்படி, மெர்சூக் பிறப்பதற்கு முன்பே அவரது தந்தை மெர்சூக்கின் தாயை விட்டுப் பிரிந்து சென்றுவிட்டார். அவரது குடும்ப வழக்கறிஞர்கள், மெர்சூக்கின் மீது குற்றவியல் வழக்கு பதிவு ஏதும் இல்லை என்றனர். ஆனால் அவர் 2021 முதல் முந்தைய வார இறுதியில் என ஐந்து முறை "தான் கைது செய்யப்படுவதை எதிர்த்ததற்காக காவல்துறையினரால் அறியப்பட்டவர் " என குற்றம் சாட்டபட்டார். வாகனங்களில் தவறான வாகன எண் தகடுகளைப் பயன்படுத்துதல், காப்பீடு இல்லாமல் வாகனம் ஓட்டுதல், போதைப்பொருள் விற்பனை மற்றும் நுகர்வு உள்ளிட்ட 15 பதிவு செய்யப்பட்ட சம்பவங்கள் இவரது குற்றக் கோப்பில் அடங்கும்.  
2023 சூலை முதல்நாள் அன்று, நான்டெர்ரேயில் உள்ள முஸ்லிம் பிரிவில் உள்ள மான்ட்-வலேரியன் கல்லறைத் தோட்டத்தில் மெர்சூக் அடக்கம் செய்யப்பட்டார்.
# நகெல் மெர்சூக் கொலை

## துப்பாக்கிச் சூடு

### வழக்குப் பதிவு

நான்டெர்ரேயின் அரசு வழக்கறிஞரின் கூற்றுப்படி, இரண்டு பாரிஸ் போலீஸ் ப்ரிஃபெக்சர் மோட்டார் சைக்கிள் அதிகாரிகள், மெர்சிடிஸ்-பென்ஸ் ஏ கிளாஸ் ஆ.எம்.ஜி மகிழுந்து வாகனமானது ஒரு போலந்து பதிவு எண் தகடு பொறுத்தபட்டிருந்த வாகனம் பேருந்துகளுக்கான பாதையில் அதிவிரைவிக செல்வதைக் கவனித்தனர். அந்த வாகனத்தை காலை 7:55 மணியளவில் இள வயது நபர் ஒருவர் ஓட்டிச் சென்றார். காவல் அதிகாரிகள் தங்கள் எச்சரிக்கை சமிக்ஞைகளை (பார்க்க மற்றும் கேட்க) கொடுத்தனர். அதன்படி மகிழுந்தின் ஓட்டுநர், அடுத்து சாலையில் வரும் சிவப்பு விளக்கு சமிக்ஞையில் நிறுத்தும்படி தெரிவித்தனர். ஆனால் வாகனம் சிவப்பு விளக்கில் நிற்காமல் சென்றது. அதிகாரிகள் காரை பின்தொடர்ந்து தொலை தொடர்பு கருவி மூலம் தங்கள் உயரதிகாரிகளுக்கு தகவல் கொடுத்து எச்சரித்தனர். மகிழுந்து போக்குவரத்து விதிகள் பலவற்றை மீறிச் சென்றது. ஒரு பாதசாரி மற்றும் மிதிவண்டி ஓட்டி ஆகியோருக்கு ஆபத்தை ஏற்படுத்தியது. போக்குவரத்து நெரிசல் காரணமாக, வாகனம் இறுதியில் நின்றது. பின்னால் விரட்டிவந்த காவல் அதிகாரிகள் தங்கள் விசையுந்தில் இருந்து இறங்கி, ஓட்டுநரை நோக்கி துப்பாக்கிகளை காட்டி, இன்ஜினை அனைக்கும்படி கட்டளையிட்டனர். அதற்கு பதிலாக, வாகனம் விலகிச் செல்லத் தொடங்கியது. பின்னர் காவல்துறை அதிகாரி ஒருவர் ஓட்டுநரை நோக்கி துப்பாக்கியால் சுட்டார். வாகனம் அதன் வழியில் சென்று காலை 8:19 மணிக்கு தெரு தளபாடங்கள் மீது மோதி நின்றது. மகிழுந்தில் பின் இருக்கையில் பயணித்தவர் வாகனத்தை விட்டு வெளியேறியபோது கைது செய்யப்பட்டார். முன்பக்க வலது இருக்கையில் பயணித்தவர் தப்பியோடினார். துப்பாக்கிச்சூடு நடத்திய காவல் அதிகாரி ஓட்டுநருக்கு முதலுதவி அளித்தார். காலை 9:15 மணியளவில் ஓட்டுநர் இறந்துவிட்டதாக அறிவிக்கப்பட்டது.
# நகெல் மெர்சூக் கொலை

## துப்பாக்கிச் சூடு

### காவல் துறையின் கூற்று ஒரு காணொளி சான்று மூலம் கேள்விக்கு உள்ளானது

காவலரின் கூற்றுப்படி, இளம் ஓட்டுநர் காவலர் மீது வண்டியை செலுத்த முற்பட்டபோது ஒரு அதிகாரி தனது ஆயுதத்தால் சுட்டார் என்பதாகும். ஆனால் இந்த காணொளி பதிப்பானது காவல்துறை அதிகாரிகளுக்கு தீங்கு விளைவிக்கும் நிலையில் மகிழுந்து இல்லை என்றும், மகிழுந்து அவர்களை நோக்கி செல்லவில்லை என்பதைக் காட்டும் காணொளி வெளியான பிறகு கால்துறை மீது கேள்விகள் எழக் காரணமாயிற்று. *லே மாண்டே* நாளிதழின் கருத்துப்படி, "சமூக ஊடகங்களில் வைரலாகி வரும் 50-வினாடி காட்சியானது காவல்துறை ஆதாரங்களைக் கொண்டு துவக்கத்தில் பரப்பப்பட்ட, சில ஊடகங்களால் திரும்பத் திரும்பக் கூறப்பட்ட கூற்றுகளை உண்மையில் துடைத்துவிட்டது." இரண்டு காவல் துறை அதிகாரிகள் மெர்சிடிஸ் மகிழுந்து ஓட்டுநரின் பக்கத்தில் இருந்ததை காணொளி காட்டுகிறது. காவல் அதிகாரி துப்பாக்கிச் சூடு நடத்தியபோது மகிழுந்து நகர்ந்து கொண்டிருந்தது, அவருக்கு மிக அருகில் இருந்தது.
# நகெல் மெர்சூக் கொலை

## விசாரணை

அந்த அதிகாரி தற்போது படுகொலை செய்ததற்கான விசாரணை வலையத்தில் உள்ளார். மேலும் "அதிகாரத்தில் உள்ள ஒருவரால் செய்யபட்ட தன்னியல்பான கொலை" என்ற குற்றத்திற்காக காவலில் வைக்கப்பட்டுள்ளார். அந்த அதிகாரியை நோக்கி மெர்சூக் வாகனத்தை ஓட்டிச் சென்றதாக வாதிடுவதால், துப்பாக்கிச் சூடு ஒரு தற்காப்பு நடவடிக்கை என்று காவல் துறையினர் வாதிட்டனர்.  
இரண்டு விசாரணைகள் தொடங்கப்பட்டுள்ளன: முதலாவது "இணங்க மறுப்பது" மற்றும் "அதிகாரத்தில் உள்ள ஒருவருக்கு எதிரான கொலை முயற்சி". அடுத்து இரண்டாவதாக "அதிகாரத்தில் உள்ள ஒருவரால் நிகழ்த்தபட்ட கொலை". இரண்டாவது வழக்கு விசாரணை தேசிய காவல்துறையின் ( ஐஜிபிஎன் ) பொது ஆய்வாளரிடம் ஒப்படைக்கப்பட்டுள்ளது.
# நகெல் மெர்சூக் கொலை

## ஆரம்ப எதிர்வினைகள்

பிரெஞ்சு சனாதிபதி இம்மானுவேல் மக்ரோன் இந்த நிகழ்வை "மன்னிக்க முடியாதது" என்று அறிவித்தார், மேலும் இது "முழு நாட்டையும் அசைத்தது" என்று கூறினார். பிபிசியின் செய்தியாளரான ஹக் ஸ்கோஃபீல்ட், இது போன்ற காணொளிகள் சமூக ஊடகங்களில் எளிதாகப் பரப்புவதற்கு அனுமதித்த, சமூக ஊடகங்களே இதற்குக் காரணம், அத்துடன் அடுத்தடுத்த கலவரங்கள் இதுபோன்று உருவாகும் என்ற அச்சம் உள்ளது. பிரான்சில் காவலர்களுக்கான மிகப்பெரிய தொழிற்சங்கமான அலையன்ஸ் போலிஸ் நேஷனலே, மக்ரோனை "நீதியை பேச வாய்ப்பு அளிக்கும் முன்பே எங்கள் சகாக்களைக் கண்டிக்க வேண்டுமா" என்று மக்ரோனை விமர்சித்தது. தேசிய பேரணி கட்சியின் தலைவரான தீவிர வலதுசாரி அரசியல்வாதியான மரீன் லெ பென், மக்ரோனின் அறிக்கைகள் "அதிகப்படியானவை" மற்றும் "பொறுப்பற்றவை" என்று குறிப்பிட்டார், மேலும் "ஒரு தீயை அணைக்கும் முயற்சியில் அரசியலமைப்பு கொள்கைகளை புறக்கணிக்க சனாதிபதி தயாராக உள்ளார்" என்றும் கூறினார்.  
பிரெஞ்சு கால்பந்து வீரர் கிலியான் எம்பாப்பே ட்விட்டரில் நடந்த நிகழ்வு "ஏற்றுக்கொள்ள முடியாதது" என்று கண்டித்து, மெர்சூக்கின் குடும்பத்திற்கு இரங்கல் தெரிவித்தார். பிரெஞ்சு நடிகரும் நகைச்சுவை நடிகருமான ஒமர் சை குடும்பத்தினருக்கு இரங்கல் தெரிவித்தார்.  
மெர்சூக்கின் தாய் டிக்டாக்கில் "என் மகனுக்காக ஒரு கிளர்ச்சி" செய்யுங்கள் என்று அழைப்பு விடுத்தார். காவல்துறைக்கும், அரசாங்கத்திற்கும் மன்னிப்பு இல்லை என்று மெர்சூக்கின் பாட்டி கூறினார், "அவர்கள் என் பேரனைக் கொன்றார்கள், இப்போது நான் யாரைப் பற்றியும் கவலைப்படவில்லை, அவர்கள் என் பேரனை என்னிடமிருந்து பறித்தனர், நான் அவர்களை என் வாழ்நாளில் மன்னிக்க மாட்டேன், ஒருபோதும், ஒருபோதும், ஒருபோதும் ."  
கால்பந்து சங்கமான பார்சிலோனா காற்பந்தாட்டக் கழகத்தைச் சேர்ந்த கால்பந்து வீரர் ஜூல்ஸ் கவுண்டே, இந்தச் நிகழ்வு குறித்த செய்தி அறிக்கையை, செய்தி ஊடகங்கள் "உண்மையைத் திரித்து" மெர்சூக்கை குற்றவாளியாக்க காரணங்களை கண்டறிவதாகக் கூறினார். இடதுசாரி அரசியல்வாதியும் லா பிரான்ஸ் இன்சுமைஸ் கட்சியின் முன்னாள் தலைவருமான ஜீன்-லூக் மெலன்சோன் காவல்துறையில் சீர்திருத்தத்தம் செய்யவேண்டும் என்று அழைப்பு விடுத்தார்.  
பழமைவாத அரசியல் கட்சியான தி ரிபப்ளிகன்சின் தலைவரான எரிக் சியோட்டி, காவல்துறைக்கு தனது ஆதரவை தெரிவித்தார். அவர்களை கூட்டுப் பாதுகாப்பின் அரண்வீரர்கள் என்று அழைத்தார். மேலும் தொடர்ந்து ஏற்பட்ட அமைதியின்மை நியாயமற்றது என்று கண்டித்தார். பிரெஞ்சு தேசிய சட்டமன்றம் இரங்கல் தெரிவிக்கும் வகையில் ஒரு நிமிடம் மௌன அஞ்சலி செலுத்தியது.  
ஐக்கிய நாடுகளின் மனித உரிமைகளுக்கான உயர் ஆணையர் அலுவலகம், பிரான்சை அதன் காவல் படைகளுக்குள் உள்ள இனவெறியை களையுமாறு கேட்டுக் கொண்டது. மேலும் போராட்டங்களை அமைதிவழியில் மேற்கொள்ளுமாறு கேட்டுக் கொண்டது.
# நகெல் மெர்சூக் கொலை

## நாடு முழுவதும் அமைதியின்மை

மெர்சூக் சுட்டுக்கொல்லப்பட்டதற்கு பொதுமக்கள் தெரிவித்த எதிர்ப்பானது போராட்டங்களாகவும் கலவரங்களாகவும் மாறின. நான்டெர்ரே வாசிகள் சூன் 27 அன்று காவல்துறை தலைமையகத்திற்கு எதிரே ஆர்ப்பாட்டம் செய்தனர். இது கலவரமாக மாறியது. ஆர்ப்பாட்டக்காரர்கள் மகிழுந்துகளுக்கு தீ வைத்தனர், பேருந்து நிறுத்தங்களை நொறுக்கினர், காவலர்கள் மீது பட்டாசுகளை கொழுத்தி எறிந்தனர். பாரிஸின் தெற்கே உள்ள விரி-சாட்டிலன் என்ற இடத்தில், இளைஞர் குழு ஒன்று பேருந்துக்கு தீ வைத்ததாக கூறப்படுகிறது.  
பாரிசிலிருந்து வடமேற்கே 40 கிமீ தொலைவில் உள்ள மாண்டெஸ்-லா-ஜோலி நகரத்தில், ஜூன் 27 அன்று இரவு, தீக்குண்டு வீசப்பட்ட நகர மண்டபம் 3:15 (CEST) வரை எரிந்தது. துலூஸ் மற்றும் லில்லி உட்பட பிரான்சு முழுவதும் இரவு முழுவதும் தாக்குதல்கள் தொடர்ந்தன.  
சூன் 29 இல், 150 பேர் கைது செய்யப்பட்டனர். 24 அதிகாரிகள் காயமடைந்தனர், மேலும் 40 கார்கள் எரிக்கப்பட்டன.
# பாக்கா

**பாக்கா**; (ஆங்கிலம்: *Paka*; மலாய்: *Paka*) என்பது மலேசியா, திராங்கானு மாநிலத்தில், டுங்குன் மாவட்டத்தில் (*Dungun District*) உள்ள ஒரு நகரம்; ஒரு முக்கிம். திராங்கானு மாநிலத்தின் தலைநகரான கோலா திராங்கானு (*Kuala Terengganu*) மாநகரில் இருந்து தெற்கில் 134 கி.மீ.; கோலா டுங்குன் (*Kuala Dungun*) நகரில் இருந்து 22 கி.மீ. தெற்கில் உள்ளது.  
இந்த கிராமப்புற நகரம் தென் சீனக் கடல் கரையோரத்தில் கெர்த்தே நகரத்திற்கு வடக்கில் அமைந்துள்ளது. இது ஒரு சிறிய மீன்பிடி கிராமம் ஆகும். கடற்கரை மட்டும் இல்லாமல் இருந்தால்; மர வீடுகள், ஒரு படகு துறை மற்றும் சில மீன்பிடி படகுகளைக் கொண்ட ஒரு பொதுவான மீன்பிடி கிராமமாகவே இருந்து இருக்கும்.  
ஆனால், இப்போது நிலைமை மாறிவிட்டது. அருகில் இருக்கும் கெர்த்தே நகரின் பெட்ரோலிய சுத்திகரிப்பு ஆலைகளின் செயல்பாடுகளினால் (*Natural Gas Activity*) பாக்கா கிராமம் துரிதமாக வளர்ச்சி பெற்று வருகிறது.
# பாக்கா

## பொது

### பாக்கா ஆமைகள் சரணாலயம்

இயற்கைக்கான உலகளாவிய நிதியத்தின் (*World Wide Fund for Nature*) (**WWF**) ஆமைகள் சரணாலயம் (*WWF Turtle Sanctuary Paka*) பக்காவிற்கு அருகில் செயல்படுகிறது. பாக்கா ஆமைகள் சரணாலயத்தை மலேசியாவின் கடலாமை பாதுகாப்பு சங்கம் (*Turtle Conservation Society of Malaysia*) (**TCS**) கண்காணித்து வருகிறது.  
இந்தச் சங்கம் 2011-இல் நிறுவப்பட்டது. இது மலேசியாவில் நன்னீர் ஆமைகளைப் பாதுகாப்பதற்காக உருவாக்கப்பட்ட முதல் அரசு சாரா; இலாப நோக்கமற்ற அமைப்பாகும்.
# பாக்கா

## பொது

### கடல் ஆமைகள்

மலேசியாவில் குறைநது வரும் கடலாமைகள் (*Sea Turtles*) மற்றும் நன்னீர் ஆமைகள் (*Freshwater Turtles*) ஆகியவற்றின் எண்ணிக்கையை மீட்டெடுப்பதே இந்தச் சங்கத்தின் நோக்கமாகும். சூலை முதல் அக்டோபர் வரையிலான மாதங்களில் கடல் ஆமைகள் முட்டையிடும் பருவம் உச்சமாக இருக்கும். கடல் ஆமைகள் எப்போதும் சூரியன் மறைந்த பிறகு முட்டைகள் இடுவதற்காக கடற்கரைகளுக்கு வரும்.  
கடலாமைகளைப் பார்க்க வரும் பார்வையாளர்கள் மென்மையாகப் பேச வேண்டும்; அத்துடன் பிரகாசமான ஒளி; கடல் ஆமைகளுக்கு இடையூறு விளைவிக்கும் என்பதால், பார்வையாளர்கள் பிரகாசமான ஒளி விளக்குகளைப் பயன்படுத்துவதற்கு தடைசெய்யப்பட்டு உள்ளது.
# பாக்கா

## பொது

### பெட்ரோலியம் பதப்படுத்தும் ஆலைகள்

கெர்த்தே நகரில் (*Kerteh Town*) பெட்ரோலியம் பதப்படுத்தும் ஆலைகளை (*Petroleum Processing Plants*) இரவு நேரத்தில் கடந்து செல்வது ஓர் அற்புதமான அனுபவம் என்று சொல்லப்படுகிறது.  
வானத்தின் நடுவில் ஒரு விண்மீன் நகரம் (*Star City in the Middle Sky*) தோன்றுவது போல, பிரகாசமாக ஒளிரும் மிகப்பெரிய சுத்திகரிப்பு ஆலை (*Huge Refinery Plant*) கெர்த்தே நகரில் உள்ளது. ஒரு வெற்று நிலத்தில் திடீரென்று ஒரு விண்மீன் தோன்றுவது போல காட்சிகள் அமைகின்றன என்றும் சொல்லப்படுகிறது.
# பாக்கா

## பொது

### சுல்தான் இசுமாயில் மின் நிலையம்

மலேசியாவின் மிகப்பெரிய மின் உற்பத்தி நிலையமான சுல்தான் இசுமாயில் மின் நிலையம் (*Sultan Ismail Power Station*) கெர்த்தே நகரில் உள்ளது. அதனால் பாக்கா நகரமும் பிரபலமாக அறியப்படுகிறது. இந்த மின் நிலையம், தேசிய மின் நிறுவனமான தெனகா நேசனல் (*Tenaga Nasional*) மூலம் நடத்தப்படுகிறது.  
எரிசக்தி துறைக்குச் சேவை செய்யும் ஏராளமான வெளிநாட்டினர் மற்றும் புலம்பெயர் வெளிநாட்டினர் பாக்கா நகரில் வசிக்கின்றனர். 2013-ஆம் ஆண்டில், மலேசியாவில் அதிக வாழ்க்கைச் செலவைக் கொண்ட மூன்றாவது இடமாக பாக்கா இடம்பெற்று உள்ளது.
# சப்பானிய நீர்க்காகம்

**சப்பானிய நீர்க்காகம்** (*Japanese cormorant*) ***பாலாக்ரோகோராக்சு கேபிலடசு***) என்பது **தெம்மினிக் நீர்க்காகம்** என்றும் அழைக்கப்படுகிறது. இந்த நீர்க்காகம் கிழக்கு பலேர்க்டிக்கினை பூர்வீகமாகக் கொண்டுள்ளது. இது தைவானிலிருந்து வடக்கே கொரியா மற்றும் சப்பான் வழியாக உருசியாவின் தூரக் கிழக்கு வரை வாழ்கிறது.  
சப்பானிய நீர்க்காகம் வெள்ளை தொண்டை மற்றும் கன்னங்கள் மற்றும் பகுதி மஞ்சள் அலகுடன் கருப்பு நிற உடலுடன் காணப்படும்.  
சப்பானில் *உகாய்* (鵜飼) என அழைக்கப்படும் இந்த நீர்க்காகம் பாரம்பரியமாக மீனவர்களால் வளர்க்கப்படும் தூண்டில் பறவை சிற்றினங்களில் இதுவும் ஒன்றாகும். இது சப்பானிய மொழியில் *உமியு* (ウミウ) என்று அழைக்கப்படுகிறது. நாகரா ஆற்றில் பழக்கப்பட்ட மீன்பிடி நீர்க்காகங்கள் குறிப்பிட்ட *ஆயு* மீனைப் பிடிக்கவல்லது.
# ஓங்கார் சிங் கல்காத்

**மேஜர் ஜெனரல் ஓங்கார் சிங் கல்காத்** (Major–General *Onkar Singh Kalkat*), <small>பரம் விசிட்ட சேவா பதக்கம்</small>, (பிறப்பு:1917/1918-இறப்பு:3 டிசம்பர் 2004) பிரித்தானிய இந்தியா மற்றும் இந்தியத் தரைப்படையில் பணியாற்றிய இராணுவ அதிகாரி ஆவார். இவர் இரண்டாம் உலகப் போர் (பர்மா) 1939-45, இந்தியா-பாகிஸ்தான் போர், 1947
மற்றும் 1971 இந்தியா-பாக்கிஸ்தான் போர்களில் பங்கெடுத்தவர். மேஜர் ஜெனரல் ஓங்கார் சிங் கல்காத் இந்தூர் இராணுவப் போர்க் கல்லூரியின் கட்டளை அதிகாரியாக இருந்த போது, 1972ல் தமது 54வது அகவையில் இராணுவப் பணியிலிருந்து விருப்ப ஓய்வு பெற்றார். பின்னர் இராணுவப் புலனாய்வு இயக்குநரகத்தில் இரண்டு ஆண்டுகள் உளவு அதிகாரியாக பணி புரிந்தார்.
# ஓங்கார் சிங் கல்காத்

## பெற்ற விருதுகள்

- பரம் விசிட்ட சேவா பதக்கம்
# ஓங்கார் சிங் கல்காத்

## எழுதிய நூல்கள்

- *The Far-Flung Frontiers* by Major-General O.S. Kalkat - 1983
# தொடர் கொலையாளி

மார்கெரி காம்ப்பெல்லைக் கொலை செய்த படம்.]]
ஒரு **தொடர் கொலையாளி** (Serial killer) என்பவர் பொதுவாக மூன்று அல்லது அதற்கு மேற்பட்ட நபர்களைக் கொல்பவரைக் குறிக்கிறது. ஒரு மாதத்திற்கும் மேலாக இத்தகைய கொலை குற்றங்கள் நடந்தாலும் ஒவ்வொரு கொலைக்கும் ஒரு குறிப்பிட்ட கால இடைவெளி இருக்கின்றன. தொடர் கொலைகள் என்பதற்கு மூன்று கொலைகள் என நிர்ணயித்தாலும்  
உளவியல் மனநிறைவு என்பது தொடர் கொலைக்கான வழக்கமான நோக்கமாகும், மேலும் பல தொடர் கொலையாளிகள் பாதிக்கப்பட்டவருடன் பாலியல் ரீதியிலான தொடர்பைக் கொண்டிருப்பார்கள். புலன் விசாரணை கூட்டாட்சிப் பணியகம் (FBI) தொடர் கொலையாளிகள், கோபம், சிலிர்ப்பு தேடுதல், நிதி ஆதாயம் மற்றும் கவன ஈர்ப்பு ஆகிய நோக்கங்களினால் கொலைகள்ச் சம்பவங்களில் ஈடுபடுவதாகக் கூறுகிறது. பாதிக்கப்பட்டவர்களுக்கு மத்தியில், மக்கள்தொகை விவரக்குறிப்பு, தோற்றம், பாலினம் அல்லது இனம் ஆகிய ஏதேனும் ஒன்று ஒற்றுமையாக இருக்கலாம் . பெரும்பாலும் புலன் விசாரணைக் காவலர்கள் தொடர் கொலையாளிகள் கொலை செய்யப்பட்ட விதத்தினை அடிப்படையாக வைத்து கொலைகாரர்களைத் தேடுவர்.
# தொடர் கொலையாளி

## சொற்பிறப்பியல் மற்றும் வரையறை

*தொடர் கொலையாளி* என்ற ஆங்கிலச் சொல்லும் கருத்தும் மேனாள் *எஃப்பிஐ* சிறப்பு துப்பறிவாளர் ராபர்ட் ரெஸ்லரால் முதன்முதலாகப் பயன்படுத்தியதாகக் கருதப்படுகிறது. இவர் 1974 ஆம் ஆண்டில், ஐக்கிய இராச்சியம், இங்கிலாந்து, ஹாம்ப்ஷயர், பிராம்சிலில் உள்ள காவலர் பணியாளர் அகாதமியில் நடைபெற்ற ஒரு விரிவுரையில் *தொடர் கொலை* என்ற சொல்லைப் பயன்படுத்தினார். ஆன் ரூல் தனது 2004 ஆம் ஆண்டு நூலான *கிஸ் மீ, கில் மீ யில்*, 1985 ஆம் ஆண்டில் பியர்ஸ் புரூக்சு இந்தச் சொல்லை முதன்முதலாகப் பயன்படுத்தினார் எனக் கூறியுள்ளார்.
# தொடர் கொலையாளி

## வரலாறு

தொடர் கொலையாளியான ஜுஹானி ஆட்டமின்போய்கா, "கெர்பெய்க்காரி" என்றும் அழைக்கப்படுகிறார் ('மரணதண்டனை செய்பவர்'), 19 ஆம் நூற்றாண்டின் தொடர் கொலையாளிகளில் ஒருவர், பிடிபடுவதற்கு ஐந்து வாரங்களுக்குள் 12 பேரைக் கொன்றார். ]]
வரலாற்றுக் குற்றவியல் வல்லுநர்கள் பல காலங்களாக (வரலாறு முழுவதும்) தொடர் கொலையாளிகள் இருந்ததாக தெரிவிக்கின்றனர். ஓநாய் மனிதன் மற்றும் வாம்பையர் போன்ற புராணக்கதைகள் நடுக்கால தொடர் கொலையாளிகளால் ஈர்க்கப்பட்டதாக சில ஆதாரங்கள் தெரிவிக்கின்றன. ஆப்பிரிக்காவில், *சிங்கம்* மற்றும் *சிறுத்தை மனிதர்களால்* அவ்வப்போது கொலைகள் நிகழ்ந்து வருகின்றன.  
சீனாவின் லியு பெங்லி, ஆன் பேரரசர் ஜிங்கின் மருமகன், ஜிங்கின் ஆட்சியின் மத்திய காலத்தின் ஆறாவது ஆண்டில் (கி.மு.144) ஜிடாங்கின் இளவரசராக நியமிக்கப்பட்டார். சீன வரலாற்றாசிரியர் சிமா சியானின் கூற்றுப்படி, அவர் "20 அல்லது 30 அடிமைகளுடன் அல்லது சட்டத்திலிருந்து மறைந்திருக்கும் இளைஞர்களுடன் கொள்ளையடிக்கும் பயணங்களுக்குச் செல்வார், மக்களைக் கொன்று, அவர்களின் உடைமைகளை கைப்பற்றுவதனை விளையாட்டாகக் கொண்டிருந்தார்". பலருக்கு இதுபற்றி தெரிந்திருந்தாலும் அந்த மன்னரின் 29 ஆவது வயதில் அவரால் கொல்லப்பட்ட ஒருவரின் தந்தையின் புகாருக்குப் பின்னரே இந்தத் தகவல் வெளியில் வந்தது.இறுதியில், அவர் குறைந்தது 100 பேரைக் கொன்றது கண்டுபிடிக்கப்பட்டது. நீதிமன்றத்தின் அதிகாரிகள் லியு பெங்லியை தூக்கிலிட வேண்டும் என்று கோரினர்; இருப்பினும், தனது சொந்த மருமகன் கொல்லப்படுவதை பேரரசரால் தாங்க முடியாமல் லியு பெங்லி ஒரு சாமானியனாக்கப்பட்டு நாடு கடத்தப்பட்டார்.  
9 ஆம் நூற்றாண்டில் (இஸ்லாமிய நாட்காட்டியின் ஆண்டு 257), "பாக்தாத்தில் கழுத்தை நெரித்து கொலை செய்தவவரைக் கைது செய்தனர். பல பெண்களைக் கொன்று, அவர் வசிக்கும் வீட்டில் புதைத்தது பின்னர் கண்டறியப்பட்டது."
# தொடர் கொலையாளி

## வெளியிணைப்புகள்

- தொடர் கொலையாளி பக்கம்- குற்றவியல் நூலகம்
- தொடர் கொலை: புலனாய்வாளர்களுக்கான பல ஒழுங்கு பார்வைகள் அதிகாரப்பூர்வ FBI வெளியீடு
- James Fallon: The Brains of Serial Killers (Talk)
# தாதர் சட்டமன்ற தொகுதி

**தாதர்** பாராளுமன்ற தொகுதி இந்திய நாட்டின் மகாராட்டிரா பாராளுமன்ற தொகுதிகளில் ஒன்றாகும். இது தென் மத்திய மும்பை மக்களவைத் தொகுதியின் ஒரு பகுதியாக இருந்தது. தாதர் தொகுதி 2004 ஆம் ஆண்டு தேர்தல்கள் வரை இருந்தது. பின்னர் அது 2008 ஆம் ஆண்டு மாகிம் தொகுதியுடன் இணைக்கப்பட்டது.
# தாதர் சட்டமன்ற தொகுதி

## பாராளுமன்ற உறுப்பினர்கள்

| 1962 | பிரகலாத் அத்ரே | சுதந்திரா கட்சி |
| --- | --- | --- |
| 1967 | வாமன் மட்கர் | இந்திய தேசிய காங்கிரசு |
| 1972 |  |  |
| 1978 | கேமச்சந்திர குப்தே | சனதா கட்சி |
| 1980 | சராயு தாக்கூர் | இந்திய தேசிய காங்கிரசு |
| 1985 |  |  |
| 1990 | மனோகர் சோசி | சிவசேனா கட்சி |
| 1995 |  |  |
| 1999 | விசாகா ராவத் |  |
| 2004 | சதா சர்வாங்கர் |  |
| } |  |  |
# தாதர் சட்டமன்ற தொகுதி

## தேர்தல் முடிவுகள்

### 1962 பாராளுமன்ற தேர்தல்

- பிரகலாத் கேசவ் அத்ரே (சுயேச்சை) : 22,469 வாக்குகள்
- திரிம்பக் ராமச்சந்திர நரவானே (இந்திய தேசிய காங்கிரசு) : 21843
# தாதர் சட்டமன்ற தொகுதி

## தேர்தல் முடிவுகள்

### 1985 பாராளுமன்ற தேர்தல்

- சராயு சி. தாக்கூர் (இந்திய தேசிய காங்கிரசு) : 18,134 வாக்குகள்
- சுதிர் சோசி (சிவசேனா) : 14,872 வாக்குகள்
# தாதர் சட்டமன்ற தொகுதி

## தேர்தல் முடிவுகள்

### 1995 பாராளுமன்ற தேர்தல்

- மனோகர் கசானன் சோசி (ச்வச்சதா கி சேவா) : 58,901 வாக்குகள்
- சராயு கோவிந்த் தாக்கூர் (இந்திய தேசிய காங்கிரசு) : 20,482 வாக்குகள்
# கக்கலிபுரம்

**கக்கலிபுரம்** (*Kaggalipura*) என்பது இந்தியாவின் தென் மாநிலமான கர்நாடகத்தின் பெங்களூரின் புறநகரில் கனகபுரா சாலையில் உள்ள ஒரு சிற்றூர் ஆகும். கக்கலிபுரா பெங்களூர்-கோயம்புத்தூர் தேசிய நெடுஞ்சாலை 948 இல் பெங்களூருக்கு தெற்கே சுமார் 20 கி.மீ. தொலைவில் அமைந்துள்ளது. உள்நாட்டில் ஏராளமாக வளரும் கக்காலி மரத்தின் ( *செங்கருங்காலி* ) பெயரால் இந்த சிற்றூர் அழைக்கப்படுகிறது. இப்பகுதியிலிருந்து பல கக்காலி மரங்களை அழித்து இந்த சிற்றூர் உருவாக்கபட்டது. எனவே கக்கலிபுரா என்று அழைக்கப்படுகிறது.  
கக்கலிபுரா பெங்களூரில் உள்ள மெஜஸ்டிக் பேருந்து நிலையத்திலிருந்து 23 கி.மீ. தொலைவிலும், உத்தரஹள்ளியிலிருந்து 13 கி.மீ. தொலைவிலும், பனசங்கரி கோயிலில் இருந்து 16 கி.மீ. தொலைவிலும், ராஜராஜேஸ்வரி நகரில் உள்ள குளோபல் வில்லேஜ் தொழில்நுட்ப பூங்காவில் இருந்து 17 கி.மீ., தொலைவிலும், கெங்கேரியிலிருந்து நைஸ் சாலை வழியாக 18 கி.மீ. தொலைவிலும், எலக்ட்ரானிக் சிட்டியிலிருந்து 21 கி.மீ., தொலைவிலும், மீனாட்சி மாலில் இருந்து 16 கி.மீ. தொலைவிலும், சிறீ சிறீ ரவிசங்கர் ஆசிரமத்திலிருந்து 1.5 கி.மீ. தொலைவிலும் உள்ளது. இந்த சிற்றூரில் இந்துக்கள் மிகப்பெரிய சமயக் குழுவாக உள்ளனர். அவர்களின் கிராம தேவதையாக பட்டாளம்மா தேவி உள்ளார்.
# கக்கலிபுரம்

## மக்கள்தொகையியல்

, ஆண்டைய மக்கள் தொகை கணக்கெடுப்பின்படி, ககலிபுராவின் மக்கள் தொகை 6,907 ஆகும். அவர்களில் 3,562 பேர் ஆண்கள், 3,345 பேர் பெண்களாவர்.
# கக்கலிபுரம்

## கக்கலிபுராவில் பறவைகள்

காகலிபுரா, பெங்களூரில் பறவை நோக்கலுக்கு ஏற்ற குறிப்பிடத்தக்க ஒரு இடமாகும். இந்த சிற்றூர் பன்னேருகட்டா தேசியப் பூங்காவிற்குள் அமைந்துள்ளது. இதனால் பலவகையான பறவைகளின் இருப்பிடமாக இது உள்ளது.
# ஜெர்செகோ

***ஜெர்சிகோ*** (*ஜெர்செகோ*) என்பது குதிக்கும் சிலந்திகள் குடும்பத்தைச் சேர்ந்த ஒரு சிலந்தி பேரினமாகும். சால்டிசிடே குடும்பத்தினைச் சேர்ந்த இப்பேரினத்தின் கீழ் ஆசியாவைச் சேர்ந்த மூன்று விவரிக்கப்பட்ட சிற்றினங்கள் உள்ளன.
# ஜெர்செகோ

## சொற்பிறப்பியல்

போலந்து சிலந்தி ஆய்வாளர் ஜெர்சி ப்ரோசுசின்ஸ்கியின் நினைவாக இந்த பேரினத்திற்கு பெயரிடப்பட்டது.
# ஜெர்செகோ

## சிற்றினங்கள்

- *ஜெர்செகோ அல்போகுட்டாடசு* <small>(சைமன், 1903)</small> – மலேசியா, சுமத்ரா
- *ஜெர்செகோ இருதரப்பு* <small>(சைமன், 1903)</small> - இலங்கை, இந்தியா
- *ஜெர்செகோ கார்டிகோலா* <small>மேடிசன், 2014</small> - மலேசியா
# இட்டெர்பியம்(III) அசிட்டேட்டு

**இட்டெர்பியம்(III) அசிட்டேட்டு** (*Ytterbium(III) acetate*) Yb(CH<sub>3</sub>COO)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற படிகங்களாக உருவாகும் இச்சேர்மம் தண்ணீரில் கரையக்கூடியதாகவும் நீரேற்றுகளை உருவாக்கக்கூடியதாகவும் உள்ளது.
# இட்டெர்பியம்(III) அசிட்டேட்டு

## இயற்பியல் பண்புகள்

இட்டெர்பியம் படிகங்களாக உருவாகும். தண்ணீரில் எளிதில் கரையும். இதன் நீரேற்றுகள் Yb(CH<sub>3</sub>COO)<sub>3</sub>·nH<sub>2</sub>O வடிவில் உள்ளன. இங்குள்ள n= 1, 4, 6 என்ற மதிப்புகள் கொண்டதாகும். இதேபோல சில குறிப்பிட்ட கரிம வேதியியல் தொகுப்பு வினைகளில் இதை வினையூக்கியாகவும் பயன்படுத்தலாம்.
# பெக்காமியா ஆய்விதழ்

***பெக்காமியா*** என்பது ஒரு சக மதிப்பாய்வு செய்யப்பட்ட, திறந்த அணுகல் கொண்ட, குதிக்கும் சிலந்திகள் பற்றிய ஆராய்ச்சியை உள்ளடக்கிய அறிவியல் ஆய்விதழ் ஆகும். இது பெக்காம் சமூகத்தினால் வெளியிடப்படுகிறது. இந்த சமூகத்தில் குதிக்கும் சிலந்தி குறித்து ஆய்வு மேற்கொள்ளும் ஆராய்ச்சியாளர்கள் உறுப்பினர்களாக உள்ளனர். ஜார்ஜ் மற்றும் எலிசபெத் பெக்காமின் ஆகிய குதிக்கும் சிலந்தி இயற்கை ஆர்வலர்கள் நினைவாக 1977-ல் நிறுவப்பட்ட இந்த ஆய்விதழுக்கு பெக்காமிய எனப்பெயரிடப்பட்டது. இதன் தற்போதைய தலைமை தொகுப்பாசிரியர் டேவிட் ஈ. கில் ஆவார்.  
2015 இல் *பெக்காமியாவில்* *பானுலசு* பேரினமும் முதல் முதலில் விவரிக்கப்பட்டது  
*பெக்காமியா* ஆய்விதழில் வெளியாகும் ஆய்வுக்கட்டுரைகளின் சுருக்கங்கள் *விலங்கியல் பதிவேட்டில்* வெளியிடப்படுகிறது.
# சாகிதா குவாசி

**சாகிதா குவாசி** (*Shahida Qazi*) பாக்கித்தான் நாட்டைச் சேர்ந்த ஒரு பத்திரிக்கையாளர் மற்றும் கல்வியாளர் ஆவார். பாக்கித்தான் நாட்டில் ஒரு நிருபராக அங்கீகரிக்கப்பட்ட முதல் பெண்மணியும் இவரேயாவார். சாகிதா குவாசி 1944 ஆம் ஆண்டில் பிறந்தார்.  
1963 ஆம் ஆண்டில் கராச்சி பல்கலைக்கழகத்தில் அப்போது புதிதாக நிறுவப்பட்ட இதழியல் துறையில் பதிவுசெய்யப்பட்ட நாட்டின் முதல் மற்றும் ஒரே பெண்மணி சாகிதா குவாசி ஆவார். கராச்சி பல்கலைக்கழகம் மற்றும் முகமது அலி சின்னா பல்கலைக்கழகத்தில் மக்கள் தொடர்புத் தலைவராகவும் இவர் பணியாற்றினார்.
# நரேந்திர குமார்

**கர்னல் நரேந்திர குமார்* (*Colonel* **Narendra Kumar*), (பிறப்பு: 8 டிசம்பர் 1933 - 31 டிசம்பர் 2020) ஒரு இந்தியத் தரைப்படை அதிகாரியும் மற்றும் மலையேற்ற வீரரும் ஆவார். அவர் இமயமலை, காரகோரம் மற்றும் பிர் பாஞ்சல் மலைத்தொடர்களில் தனது மலையேற்றங்களுக்குப் பெயர் பெற்றவர்.சியாச்சின் பனி மலையில் இவர் மேற்கொண்ட உளவு முயற்சிகளால், 1984ம் ஆண்டில் இந்திய இராணுவம் மேற்கொண்ட மேகதூது நடவடிக்கையால் இந்திய இராணுவம் சியாச்சின் பனிப்பாறையின் முன்னோக்கி நிலைகளை பாகிஸ்தானிடமிருந்து மீட்டெடுத்தது. 1965ல் முதல் இந்திய எவரெஸ்டு மலையேற்றக் குழுவினருக்கு நரேந்திர குமார் துணைத்தலைவராக செயல்பட்டார்.
# நரேந்திர குமார்

## இராணுவ வாழ்க்கை மற்றும் மலையேறுதல்

நரேந்திர குமார் 1950ல் இந்தியத் தரைப்படையில் அதிகாரியாக சேர்ந்து, தேராதூனில் உள்ள இந்திய இராணுவ அகாதமியில் பயிற்சி பெற்றார். பயிற்சி காலத்தில் தனக்கு மூத்தவரான சுனித் பிரான்சிஸ் ரோட்ரிக்ஸ் மற்றும் அகாதமியின் தலைமைத் தளபதிக்கு எதிரான குத்துச்சண்டைப் போட்டியில் வென்றதால் காளை எனப்பெயர் எடுத்தார்.[5][10] இராணுவ அகாதமியில் பயிற்சி முடித்த நரேந்தி குமார் இந்திய இராணுவத்தின் குமாவோன் ரைபிள்ஸ் பிரிவில் 6 சூன் 1954 அன்று இரண்டாவது லெப்டினண்டாக நியமிக்கப்பட்டார். 6 சூன் 1956ல் லெப்டினண்டாக பதவி உயர்வு பெற்றார். இப்பபடைப்பிரிவில் இவர் பணியாற்றிய காலத்தில், அவர் குளிர்கால விளையாட்டு மற்றும் மலையேற்றப் போட்டிகளில் பங்கெடுத்தார்.  
1958ம் ஆண்டில், டார்ஜிலிங்கில் உள்ள இமயமலை மலையேற்றப் பயிற்சி நிறுவனத்தில் டென்சிங் நோர்கேயின் கீழ் மலையேற்றப் பயிற்சியை முடித்தார்.
# நரேந்திர குமார்

## பெற்ற விருதுகள்

### இராணுவ விருதுகள்

போர் இல்லாத அமைதிக் காலத்தில் இந்திய இராணுவத்திற்கு வழங்கப்படும் கீழ் கண்ட பதக்கங்களை நரேந்திர குமார் பெற்றார்.
- பரம் விசிட்ட சேவா பதக்கம்
- கீர்த்தி சக்கரா
- அதி விசிட்ட சேவா பதக்கம்
# நரேந்திர குமார்

## பெற்ற விருதுகள்

### விளையாட்டு விருதுகள்

- அருச்சுனா விருது (சிறந்த மலையேற்ற வீரர்)
# நரேந்திர குமார்

## பெற்ற விருதுகள்

### குடிமை விருதுகள்

- பத்மசிறீ
# நரேந்திர குமார்

## எழுதிய நூல்கள்

- Col N. Kumar (1981). *Teram Kangri II Expedition*. The Himalayan Journal (Vol.37)
- Col N. Kumar (1983). *The Indian Army Expedition To The Eastern Karakoram, 1981*. The Himalayan Journal (Vol.39)
- Kumar, Narinder; Malhotra, Kapil; Pasricha, Ram Nath (1987). *Kamet east, Kamet west: the Kumaoni Expedition*. New Delhi, India: Vision Books. .
-
# நரேந்திர குமார்

## எழுதிய நூல்கள்

### ஆதாரங்கள்

-
# கோணப்பன அக்ரகாரம்

**கோணப்பன அக்ரகாரம்** (*Konappana Agrahara*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது கர்நாடகத்தின் பெங்களூர் நகர மாவட்டத்தின் பெங்களூர் தெற்கு வட்டத்தில் அமைந்துள்ளது. இந்த பகுதி எலக்ட்ரானிக் சிட்டிக்குள் உள்ளது மேலும் இன்ஃபோசிஸ் லிமிடெட் மற்றும் ஹெவ்லெட் பேக்கார்டுக்கு அருகில் உள்ளது. இந்திய மக்கள் தொகை கணக்கெடுப்பின்படி, கோணப்பன அக்ரகாராத்தில் 11038 மக்கள் வசிக்கின்றனர். இவர்களில் 6659 பேர் ஆண்கள், 4379 பேர் பெண்களாவர்.
# ஐசியசு

***ஐசியசு*** (*Icius*) என்பது 1876ஆம் ஆண்டில் யூஜின் சைமன் என்பவரால் விவரிக்கப்பட்ட குதிக்கும் சிலந்தி பேரினமாகும். இது அரேனே வரிசையில், சால்டிசிடே குடும்பத்தைச் சேர்ந்தது.
# ஐசியசு

## பரவல்

*ஐசியசு* கிட்டத்தட்டப் பரவலாகக் காணப்படும் பேரினமாகும். இது ஐரோப்பா (முக்கியமாக பெல்ஜியம், குரோவாசியா, பிரான்சு, ஜெர்மனி, இத்தாலி, கிரேக்கம், போலந்து, உருமேனியா, போர்ச்சுகல், தெற்கு உருசியா, சுலோவீனியா, சுவிட்சர்லாந்து, எசுப்பானியா மற்றும் நெதர்லாந்து), ஆசியா, ஆப்பிரிக்கா மற்றும் மத்திய மற்றும் தென் அமெரிக்காவில் (ஒரு சிற்றினம், *ஐசியசு பலிடுலுசு*மைக்குரோனீசியாவில் மட்டுமே உள்ளது).
# ஐசியசு

## சிற்றினங்கள்

நவம்பர் 2021 நிலவரப்படி, உலக சிலந்தி பட்டியல் பின்வரும் சிற்றினங்களை *ஐசியசு* பேரினத்தில் பட்டியலிடுகிறது:  
- *ஐசியசு* *அப்னார்மிசு* <small>தேனீசு, 1958</small> – ஆப்கானித்தான்
- *ஐசியசு அல்போடெர்மினசு* <small>(கேலேப், 2014)</small> - இந்தியா, நேபாளம்
- *ஐசியசு* *பேம்போ* <small>காவோ & லி, 2016</small> - சீனா
- *ஐசியசு* *பிலோபசு* <small>யாங் & டாங், 1996</small> - சீனா
- *ஐசியசு* *புருனெல்லி* <small>கபோரியாக்கோ, 1940</small> - எத்தியோப்பியா
- *ஐசியசு செர்வினசு* <small>சைமன், 1878</small> - ரஷ்யா
- *ஐசியசு கன்ஜெனர்* <small>சைமன், 1871</small> - மேற்கு மத்தியதரைக் கடல்
- *ஐசியசு கிராசிப்ஸ்* <small>சைமன், 1868</small> – ஸ்பெயின், அல்ஜீரியா, துனிசியா
- *ஐசியசு டெண்ட்ரிபாண்டோயிடுசு* இசுட்ராண்டு<small>, 1909</small> – தென்னாப்பிரிக்கா
- *ஐசியசு* *டெசர்டோரம்* <small>சைமன், 1901</small> - தென்னாப்பிரிக்கா
- *ஐசியசு* *பேகி* <small>(லெஸர்ட், 1925)</small> - தான்சானியா
- *ஐசியசு* *கிளௌகோகிரசு* <small>(தோரெல், 1890)</small> - சுமத்ரா
- *ஐசியசு* *கிராசி* <small>(பெர்லாண்ட் & மில்லட், 1941)</small> – மலாவி, நைஜீரியா, காங்கோ மக்களாட்சிக் குடியரசு, கென்யா
- *ஐசியசு* *கேமாடசு* <small>(சி. எல். கோச், 1846)</small> - பேலியார்டிக்
- *ஐசியசு* இல்*டெபானசு* சேம்பர்லின்<small>, 1924</small> – மெக்சிகோ
- *ஐசியசு இன்ஹோனெசுடசு* <small>கீசர்லிங், 1878</small> - உருகுவே
- *ஐசியசு* *இன்சோலிடசு* <small>(வெசோலோவ்ஸ்கா, 1999)</small> - நைஜீரியா, தென் ஆப்பிரிக்கா
- *ஐசியசு இன்சொலிடசு* <small>அலிகாடா & கேண்டாரிலா, 1994</small> – அல்ஜீரியா
- *ஐசியசு* *குமாரியே* கேலப்<small>, 2017</small> – இந்தியா
- *ஐசியசு* *லேமடசு* உண்டர்லெச்<small>, 2011</small> – போர்த்துகல், இத்தாலி
- *ஐசியசு* *பிட்டானென்சிசு* வெசோலோவ்சுகா<small>, 2011</small> - கென்யா
- *ஐசியசு* *மினிமசு* <small>வெசோலோவ்சுகா</small> <small>& தோமாசிவிச், 2008</small> – எத்தியோப்பியா
- *ஐசியசு* *நைஜர்* பெல்லே <small>& சைதோ, 1933</small> – கூரில் தீவுகள்
- *ஐசியசு* *நைகிரிகாடசு* <small>வெசோலோவ்சுகா</small> <small>& கேடாட், 2009</small> – தென்னாப்பிரிக்கா
- *ஐசியசு* *ஓசிலேடசு* <small>பாவேசி, 1883</small> – கிழக்கு ஆப்பிரிக்கா
- *ஐசியசு* *ஒல்கோமெய்* <small>வெசோலோவ்சுகா</small> <small>& A. ரசல்சு-சுமித், 2011</small> – நைஜீரியா
- *ஐசியசு பாலிடூலசு* <small>நக்காட்சூதி, 1943</small> – மைக்ரோனேஷியா
- *ஐசியசு* *பெக்குலாரிசு* <small>வெசோலோவ்சுகா</small> <small>& தோமாசிவிச், 2008</small> – எத்தியோப்பியா
- *ஐசியசு புல்செல்லசு* கேடட் <small>& வெசோலோவ்சுகா, 2011</small> – தென்னாப்பிரிக்கா
- *ஐசியசு* *செப்பரேடசு* பேங்சு<small>, 1903</small> - லா எசுப்பானியோலா
- *ஐசியசு* *சிமோனி* <small>அலிகேடா & கேண்டாரெல்லா, 1994</small> – அல்ஜீரியா
- *ஐசியசு* ஸ்*டீலீ* <small>லாங்குன்னவ், 2004</small> – சூடான், கென்யா, உகாண்டா
- *ஐசியசு* *சபினெர்மிஸ்* <small>சைமன், 1937</small> - மத்திய தரைக்கடல், ஜெர்மனி, ஹங்கேரி, ருமேனியா . அமெரிக்காவில் அறிமுகப்படுத்தப்பட்டது
- *ஐசியசு* *டெச்டாசீயோலின்னேடசு* <small>(லூகாஸ், 1846)</small> - அல்ஜீரியா
- *ஐசியசு துக்கராமி* <small>பிரஜாபதி, கும்பர், காலேப், சனாப் & கம்போஜ், 2021</small> – இந்தியா
- *ஐசியசு* *விக்ரம்பத்ராய்* <small>பிரஜாபதி, மலாமேல், சுதிகுமார் & செபாஸ்டியன், 2018</small> – இந்தியா
- *ஐசியசு* *யாதோஜெனிசு* கியூ <small>2001</small> – சீனா
# குகூர்

**குகூர்** (*Kugur*) என்பது இந்தியாவின் கருநாடக மாநிலத்தின் பெங்களூர் மாவட்டத்தில் உள்ள ஆனேகல் வட்டத்தில் உள்ள ஒரு பண்பாட்டு பாரம்பரிய சிற்றூர் ஆகும். இது சர்ஜாபுரத்திற்கு அருகில் அமைந்துள்ளது.
# குகூர்

## நிலவியல்

இது பெங்களூருக்கு கிழக்கே 30 கிலோமீட்டர் தொலைவில் அமைந்துள்ளது. இந்த சிற்றூர் தென்பெண்ணை ஆற்றின் கரையில் அமைந்துள்ளது. அருகில் பாயும் இந்த ஆற்று நீரைக் கொண்டு வேளாண்மை செய்யப்படுகிறது. ஆண்டு முழுவதும் நெல், கரும்பு பயிரிடப்படுகிறது. பட்டுப்புழு வளர்ப்பு மற்றும் பிற பயிர்களும் வளர்க்கப்படுகின்றன. இந்த சிற்றூர் கரும்பு, பட்டு, பால் ஆகியவற்றிற்கு மிகவும் பிரபலமானது.